Για τα γεγονότα 

ογπ συμβολή των λεωφόρων Γρ. Λαμπράκη και Σχιστού, 
ΤΧΙ Δευτέρα 08 / 02/16 


1. Οι νεοναζί της χρυσής αυγής και η ανύπαρκτη «Επιτροπή κατοίκων Πειραιά» 

Την Τρίτη, 02 Φεβρουάριου, λίγες μόλις ώρες μετά την κυβερνητική ανακοίνωση για τη δημιουργία «γθ- 
Ιοο3ίϊοη 03Γηρ» στο στρατόπεδο «Στεφανάκη» του Σχιστού, κυκλοφορεί μέσω διαδικτύου κάλεσμα σε 
συγκέντρωση στη συμβολή των λεωφόρων Γρ. Λαμπράκη και Σχιστού τη Δευτέρα 08/02 στις 12:30μμ, 
από μία δήθεν «Επιτροπή κατοίκων Πειραιά». Το κάλεσμα αναδημοσιεύεται αστραπιαία στο επίσημο 
σάιτ της χρυσής αυγής, ενώ τα περιεχόμενά του είναι ξεκάθαρα ρατσιστικά και μισαλλόδοξα ενάντια 
σε πρόσφυγες/μετανάστες. Στη συνέχεια, ενώ οι εν λόγω «κάτοικοι» παραμένουν αόρατοι τις επόμενες 
μέρες, οι νεοναζί βουλευτές της χ.α. ανακοινώνουν επισήμως στη βουλή, την Παρασκευή 05/02, ότι θα 
στηρίξουν πολιτικά την συγκεκριμένη φασιστοσύναξη, αποκαλύπτονας από νωρίς την προέλευση της 
πλαστής υπογραφής της «επιτροπής κατοίκων Πειραιά». Παράλληλα, μέχρι και την Κυριακή 07/02, 
δημοσιοποιούνται διάφορα άλλα αντιφασιστικά καλέσματα για τις 11πμ της ίδιας μέρας. 

Το πρωί της Δευτέρας 08/02 στις 8:00πμ, πολλές ώρες πριν την καλεσμένη φασιστοσύναξη και την 
εμφάνιση της χρυσαυγίτικης επιτροπής, περίπου 100 αντιφασίστες και αντιφασίστριες από τις περιοχές 
του Πειραία προχωρούν σε αντιφασιστική συγκέντρωση αλληλεγγύης σε μετανάστες/πρόσφυγες 
(ενάντια σε κάθε στρατόπεδο συγκέντρωσης και κέντρο κράτησης, «υποδοχής», «μεταγκατάστασης», 
«προαναχωρησιακό» ή «φιλοξενίας»), στη συμβολή των λεωφόρων Γρ. Λαμπράκη και Σχιστού. Εκεί, έγιναν 
σαφείς οι θεσμικές διαβουλεύσεις και συμφωνίες μεταξύ της κοινοβουλευτικής χ.α. και των αρμόδιων 
«αριστερών» υπουργών για διασφάλιση της συγκέντρωσης των φασιστών από την αστυνομία. Στο σημείο 
υπήρχαν ήδη παρεταγμένες κλούβες και ισχυρές δυνάμεις των ΜΑΤ που έφραξαν τον δρόμο στους 
αντιφασίστες/ριες (όπως επίσης και σε δεύτερη αντιφασιστική συγκέντρωση που πραγματοποιούταν 
από την ΟΡΜΑ). Έτσι, διαφυλάχθηκε το σημείο για τη φασιστοσύναξη του μεσημεριού και αποδείχθηκε 
έμπρακτα η κρατική προστασία και κάλυψη των νεοναζί της χρυσής αυγής, από την αστυνομία και με την 
πολιτική κάλυψη της κυβέρνησης. Λίγα λεπτά αργότερα, στις 8:30πμ, αποκαλύπτεται πλήρως η φασιστική 
μεθόδευση, καθώς στο σημείο εμφανίζεται μία κουστωδία βουλευτών, στελεχών και ταγματασφαλιτών 
της χρυσής αυγής, οι οποίοι 4 ώρες πριν το κάλεσμα της ανύπαρκτης επιτροπής τους συγκεντρώθηκαν 
στο παρκάκιτης συμβολής για να διοργανώσουντη ρατσιστική/μιντιακή τους φιέστα, υπό την προστασία 
της συγκυβέρνησης. Στη συμβολή των λεωφόρων Σαλαμίνος και Γρ. Λαμπράκη, οι αντιφασίστες/ 
στριες πραγματοποιούν παράλληλα τη συγκέντρωσή τους με μικροφωνική, πανό, μοίρασμα κειμένων 
και συνθήματα, ενώ αργότερα εμφανίζονται και κάποιες δεκάδες ακόμα άτομα από άλλα καλέσματα 
αριστερών οργανώσεων. Το μεσημέρι, πάνω από 150 ακηδεμόνευτοι αντιφασίστες/τριες από τη 
συγκέντρωση πραγματοποίησαν αντιφασιστική πορεία αλληλεγγύης στις γειτονιές του Κερατσινίου, λίγο 
αργότερα το ίδιο έπραξαν και δεκάδες άτομα των αριστερών καλεσμάτων, ενώ η σαθρή συγκέντρωση 
των φασιστών (που παρά την επίσημη παρουσία σχεδόν της μισής κοινοβουλευτικής ομάδας της χ.α. 
μόλις που ξεπέρασε τους 100 κομματικούς χουντοφασίστες και μηδαμινή παρουσία «κατοίκων») 
ολοκληρωνόταν πολιτικά ξεσκέπαστη κι αποτυχήμενη και κοινωνικά υπό πλήρη απομόνωση. 

2. Τα ΜΜΕ και οι «συγκεντρώσεις υπέρ και κάτα του κέντρου κράτησης» 

Οι ραγδαίες εξελίξεις και η όξυνση της αντιμεταναστευτικής διαχείρισης με την άμεση κατασκευή «όοί 
$ροί$» και«ΓθΙοο3ίϊοη 03 ίηρ$» σε σύνορα και ενδοχώρα αντίστοιχα, απαιτούν την κατάλληλη προπαγάνδα 
για την κοινωνική νομιμοποίηση της καταστολής των προσφύγων και των μεταναστών. Δημοκρατία και 
φασισμός, σε αγαστή συνεργασία και φαινομενική μόνο σύγκρουση μεταξύ τους, δημιουργούν επίπλαστα 
δίπολα στη λογική της θεωρίας των «δύο άκρων», έτσι ώστε η κρατική διαχείριση να «αποδειχθεί» ως 
η μόνη ρεαλιστική επιλογή και οι φασίστες να επιχειρήσουν να επανακτήσουν ένα κοινωνικό έρισμα. 
Μόνο έτσι εξηγείται ο μιντιακός και θεσμικός οχετός που εξαπολύθηκε από το πρωί της Δευτέρας 08/02, 
ενάντια στον ακηδεμόνευτο αντιφασισμό και την αλληλεγγύη σε μετανάστες/πρόσφυγες. Σύσσωμα, και 


δίχως την παραμικρή περιγραφή των όσων διαδραματίστηκαν και αποκαλύφθηκαν κοινωνικά το πρωί (με 
την απαγόρευση των αντιφασιστικών συγκεντρώσεων προς χάρην μίας δράκας βουλευτών και μπράβων 
της χρυσής αυγής), τα τηλεοπτικά συνεργεία που έσπευσαν στη διασταύρωση και τα διαδικτυακά 
μέσα ενημέρωσης που αναπαρήγαγαν το ένα το άλλο, περιέγραφαν «δύο παράλληλες συγκεντρώσεις, 
υπέρ και κατά του κέντρου στο Σχιστό», η πρώτη της «Κίνησης Ενάντια στον Ρατσισμό και το Φασισμό» 
(ΚΕΕΡΦΑ) και η δεύτερη μίας «επιτροπής κατοίκων της περιοχής». Έτσι, σκόπιμα αποσιώπησαν πλήρως 
μία διακριτή, δυναμική, αντιφασιστική, αντιεξουσιαστική, αλληλέγγυα σε μετανάστες/πρόσφυγες 
συγκέντρωση που εναντιωνόταν σε κάθε τέτοιο στράτοπεδο/κέντρο όπως του Σχιστού, με κεντρικό 
σύνθημα «Ούτε στα νησιά ούτε στον Πειραιά, στρατόπεδα συγκέντρωσης ποτέ και πουθενά», και 
συγχρόνως σε κάθε φασιστική παρουσία και ρητορεία. Και ακόμα χειρότερα, την ενέταξαν στο κάλεσμα 
της ΚΕΡΦΑ, συγχωνεύοντας πάνω από 150 ακηδεμόνευτους αντιφασίστες/στριες, στους περίπου 10-20 
διαδηλωτές της συγκεκριμένης οργάνωσης. 

3. Η σχρατιωτικοποίηση της διαχείρισης του μεταναστευτικού/προσφυνικού 

Πίσω από τις μάσκες των φασιστών της χρυσής αυγής και πέρα από τις ενορχηστρωμένες διαστρεβλώσεις 
των ΜΜΕ, βρίσκεται η εφαρμογή ενός κεντρικού σχεδιασμού ενάντια στις προσφυγικές/μεταναστευτικές 
ροές που προκαλούνται από τους πολέμους και τη φτώχεια που προκαλεί ο «ανεπτυγμένος κόσμος». Είτε 
ως «όοΐ $ροί$», είτε ως «κέντρα υποδοχής/διαλογής/φιλοξενίας/επαναπροώθησης», είτε ως κανονικά 
στρατόπεδα, οι χώροι κράτησης και διαχείρισης ολόκληρων κοινωνικών ομάδων -και μάλιστα των 
πιο υποβαθμισμένων και εξαθλιωμένων- υλοποιούν από τη μία την ωμή συμπύκνωση του θεσμικού/ 
κρατικού ρατσισμού (με ανυπολόγιστες δυνατότητες περαιτέρω αναβάθμισης/στρατιωτικοποίησης), και 
από την άλλη μία μήτρα παραγωγής κοινωνικού αυτοματισμού, εκφασισμού και ρατσισμού στη λογική 
του «πολέμου όλων εναντίων όλων». Στο πλάι, μία ολόκληρη θεσμική αγέλη (παραγόντων, εμπόρων, 
δημάρχων, ΜΚΟ) γνέψει καταφατικά στη στρατιωτική διαχείριση του μεταναστευτικού, πλέον με τη 
συνδρομή και του ΝΑΤΟ, προσδοκώντας πολιτικά και οικονομικά οφέλη, από την επίσημη και «μαύρη» 
οικονομία που στήνεται γύρω από τους πρόσφυγες/μετανάστες καιτους μαζικούς πνιγμούς των ναυαγίων 
στο Αιγαίο. 

4. Αλληλεγγύη 

Η εναντίωση στα κάθε είδους στρατόπεδα και κέντρα κράτησης είναι ψευδής, όταν εφορμείται από 
ρατσιστικά κίνητρα. Η μισαλλοδοξία, ο εθνικισμός και ο φασισμός είναι που γεννούν τα στρατόπεδα 
και επενδύουν πολιτικά στην ύπαρξή τους. Όσο οι μετανάστες αντιμετωπίζονται είτε ως πρόβλημα 
από τους «ρεαλιστές», είτε ως σκουπίδια από τους σκατόψυχους, τόσο θα υπάρχουν στρατόπεδα και 
κέντρα κράτησης. Απεναντίας, η αλληλεγγύη στους μετανάστες/πρόσφυγες και η σύγκρουση με τους 
κρατικούς/καπιταλιστικούς αντιμεταναστευτικούς σχεδιασμούς γκρεμίζει σύνορα και στρατόπεδα και 
θέτει τις βάσεις για να μπει ένα ισχυρό ανάχωμα στους πολέμους, την εξαθλίωση, την υπόβαθμιση και 
τον κοινωνικό κανιβαλισμό. 

